  Виталий Пронин Иж город администрациын тудвуэн нюръяськонъя комиссилэн кенешез ортчиз, сюлмаськытӥсь ужпумъёс эскеремын вал.Туэ тудву ӧръяськыны кулэ ӧвӧл. Уйёссэ кынтылӥз ке, ву музъеме каньылля пыӵалоз. Озьы ке но шуг-секытэ шедемъёслы юрттон вылысь нимысьтыз группировка кылдытэмын. Санаторийёсы 600 муртэ интыяны чакламын, нылпи лагерьёс но адямиосты кутыны дась. Озьы ог 2 сюрс адямилы огдырлы улон инты шедёз. Тудвуэн нюръяськон вылысь городлэн бюджетысьтыз 8 миллион манет висъямын.Город администрациысь кышкыт учыръёслэсь утиськонъя ёзэн кивалтӥсьлэн воштӥсез Антон Колпаков ивортэмъя, арлы быдэ шуге-леке шедё Первомай но Ленин ёросъёсын улӥсьёс.Тудвуэз пумитанлы город администрация дасяськыны кутскиз ни ог 2 арня талэсь азьло. Ливнёвкаосты дорожникъёс сузязы шуныт парен. Со сяна, ульчаосысь лымы город сьӧры поттыны кутскемын.Йӧ вылын чорыганы яратӥсьёсты Утчанъя-утёнъя службаен кивалтӥсь Андрей Иванов алэ: Иж ӵыпетысь вулэн мурдалаез 1 метрлы ичигес кылемын ни. Соин валче йӧ вылын тэшкам, гырк интыос кылдылэмын. Спасательёс чорыгасьёсты сьӧразы гозы яке кузь боды нуллыны куро. Шуге-леке шедем муртъёсты адӟыкуды, ӝегатскытэк жингыртэ 01 яке сотовой телефонысь 112 номеро телефонъёсъя.Валентина Емельянова  